( 222 ) 
quantum fieri poterat extenso, absque ut separentur partes, extremitati- 
bus affixi; tunc leviter secabam musculos decem annulorum (45' ad 55 um ), 
ita ut in conspectum nuda venissent filamentum nervosum , arteria ner- 
voso-ventralis et vena-ventralis mediana cum quibusdam ramificationibus 
intestinalibus; sublevabam eas partes ope acuminis complanati obtusi scal- 
pelli, et sub eos parvulam eburneam et albissimam lamellam introduxi. 
Eo modo vasa sanguifera vividi rubri coloris facile distinguebantur ; 
apparatum microscopio submisi et potentiam amplificantem vitii usque 
ad 150 diametra adauxi. Objecta desuper lucebam ope vitri biconvexi 
et speculi reflectoris parabolici. Experimentum ad peroptatos exitus pro- 
vectum est. Sanguinem animadverti in vasa et arterialia et venosa de- 
fluentem, quemadmodum oleum in tubos vitreos; motus enim non 
visibilis fiebat nisi majori amplitudine qua afficiebatur vas eo momento 
et latere quo adveniebat liquor; nam nullo corpore in massam sanguinis 
contento, ejus fluxus conspicuus fiebat. Ergo nec bullas aere seu fluido 
aeriformi repletas, nec globulos continet. (Quoad horum posteriorum exis- 
tentiam jamjarn, pag. 170, nullam in sanguine Lumbrici esse dixi.) 
Tunc ope acus aperui ramificationem intestinalem venae cavae : subito 
sanguis projiciebatur et ad lamellae eburneae superficiem exigua tamen 
quantitate extendebatur ; mox distinguebam bullas parvulas de quibus 
jam, ast etiam non magna copia: quod probabiliter ex magnitudine vasis 
quod perforabam et ejus minori vi sanguinem movendi projiciendique 
pendebat. Sanguis exsiccabatur, relictis innumeris fibris de quibus lo- 
cutus sum et quas delineavi. 
Hisce ergo observationibus pro vero probatur sanguinem in statu ejus 
saltem normali naturalique nullam bullam aeris nec fluidi aeriformis 
continere, ast eas bullas in eo evolvi actione aeris qui in sanguinem 
introducitur et cum eo miscetur , cum liquor iste ex corpore et per 
aerem minori majorive vi projiciatur. Status ergo sanguinis extra vasa 
suffusus, quem descripsi p. 168, sanguini invasis contento non communis 
est. Posteriori in casu, sanguis liquor est homogeneus, omnibus par- 
tibus aeque liquidus ; cum autem sanguis egestus non aequalis est liquidi- 
tatis, quoniam in eo partes continentur fluido aeriformi repletae. Format 
